b'\n_START_ARTICLE_\nBerahot\n_START_PARAGRAPH_\nBerahot (hebrejsko \xd7\x91\xd6\xb0\xd6\xbc\xd7\xa8\xd6\xb8\xd7\x9b\xd6\xb9\xd7\x95\xd7\xaa Brahot, slovensko Blagoslovi) je prva razprava Seder Zeraim (Red semen), prvega dela (reda) Mi\xc5\xa1ne in Talmuda,  ki se ukvarja predvsem z zakoni o sajenju in poljedelstvu. Razprava Berahot je edina zazprava v Zeraimu, ki  ima gemaro (rabinske komentarje in analize) tako v jeruzalemskem kot  babilonskem Talmudu. Obravnava predvsem pravila v zvezi s \xc5\xa0emo (Poslu\xc5\xa1aj, Izrael!, del Tore, ki se recitira kot molitev), amido  (tiha "stalna" molitev), birkat hamazom (molitev po jedi), kiddu\xc5\xa1em  (blagoslovilen obred na \xc5\xa1abat in praznike), havdalo (slovesnost na koncu \xc5\xa1abata in praznikov) in drugimi  blagoslovi in molitvami._NEWLINE_Razprava Berahot je dobila naslov po svoji vsebini, kar v Mi\xc5\xa1ni ni pravilo. Nekatere razprave so dobile ime po prvih besedah, s katerimi se za\xc4\x8dnejo. Nekatere imajo celo dve imeni. Berahot po vsebini ne sodi v prvi del Gemare (Zeraim). Vzrok, da so ga uredniki umestili prav tja, je najverjetneje ta, da niso vedeli, kam bi ga dali.\n_START_SECTION_\n\xc5\xa0ema (Poslu\xc5\xa1aj, Izrael!)\n_START_PARAGRAPH_\nPrva tri poglavja razprave Berahot obravnavajo razloge za recitiranje \xc5\xa0eme, biblijske zapovedi, ki pomeni sprejemanje obveznosti do nebes, ki jih je treba opraviti dvakrat dnevno. T\xc3\xa9me, o katerih razpravlja, so kdaj  in kako je treba kaj re\xc4\x8di in morebitne izjeme od izpolnjevanja te zapovedi (micva).\n_START_SECTION_\nIzjeme\n_START_PARAGRAPH_\nOstanek drugega poglavja in celo tretje poglavje obravnavata izjeme  in primere, v katerih je nekaterim ni treba recitirati, in razlage, zakaj so izjeme sprejemljive. Izjeme so nedavno poro\xc4\x8deni  mo\xc5\xa1ki, ker so morda zaskrbljeni zaradi svoje poroke, osebe, ki objokujejo pokojne svojce, pogrebci, \xc5\xbeenske, otroci in su\xc5\xbenji.\n_START_SECTION_\nAmida\n_START_PARAGRAPH_\n4. in 5. poglavje obravnavata glavnega molilca, znanega kot \xc5\xa1emoneh esrei (dobesedno osemnajst), molitev Amida (dobesedno stanje (na nogah)) ali preprosto tefila (molilec).  Molitev je izvirno vsebovala osemnajst blagoslovov,  katerim je raban Gamliel dodal \xc5\xa1e enega. Sedaj se recitirajo trikrat dnevno v stoje\xc4\x8dem polo\xc5\xbeaju. Prekinitve so prepovedane.\n_START_SECTION_\nDnevne molitve\n_START_PARAGRAPH_\nDnevne molitve so se razvile iz jutranjega, popoldanskega in dodatnega ve\xc4\x8dernega darovanja v zgodnjem tempeljskem obdobju. Nekatere razlage pravijo, da so bile nadomestilo za darovanja po poru\xc5\xa1enju drugega jeruzalemskega templja, vendar so se opravljale \xc5\xbee pred tem. Razen tega so v tistem obdobju \xc5\xbee obstojale sinagoge, nekatere celo v neposrednj bli\xc5\xbeini templja. O tem, ali so potekale \xc5\xbee prej ali so nastale neodvisno od templja, se modreci \xc5\xa1e vedno prerekajo. Jutranjo molitev naj bi ustanovil Abraham, popoldansko Izak in ve\xc4\x8derno Jakob.\n_START_SECTION_\nKako moliti Amido\n_START_PARAGRAPH_\nVsak mora moliti Amido vsak dan, vendar jo lahko skraj\xc5\xa1a, \xc4\x8de besedila ne obvladuje dobro, \xc4\x8de opravlja te\xc5\xbeko delo ali \xc4\x8de je v nevarnosti.  Kdor je v nevarnosti, lahko zmoli kratko molitev za svojo varnost. Kdor jezdi osla, mora pred molitvijo razjahati. \xc4\x8ce tega ne more storiti, mora obrniti glavo proti Jeruzalemu. \xc4\x8ce ne zmore niti tega, mora bogu posvetiti svoje srce. Enaka pravila veljajo za potovanje z ladjo ali vozom.  Molitve so opro\xc5\xa1\xc4\x8deni vsi,  ki se ne zavedajo, kaj delajo. Molitev na Pasho mora vklju\xc4\x8devati tudi molitev za de\xc5\xbe.\n_START_SECTION_\nVodilni molilec\n_START_PARAGRAPH_\n\xc4\x8ce vodilni molicec med molitvijo Amide v verski skupnosti naredi napako, njegovo vlogo prevzame njegov levi sosed. Napaka med molitvijo, tudi \xc4\x8de se moli zasebno, pomeni za molilca slabo znamenje. \xc4\x8ce napako naredi vodilni molilec, pomeni slabo znamenje tudi ta tistega, ki ga je imenoval._NEWLINE_6. poglavje obravnava blagoslove, ki pred u\xc5\xbeivanjem razli\xc4\x8dnih vrst jedi.\n_START_SECTION_\nBlagoslovi za razli\xc4\x8dne vrste hrane\n_START_PARAGRAPH_\nZa blagoslavljanje sadja, zelenjave, kruha in vina obstajajo posebni blagoslovi. \xc4\x8ce kdo ne ve, kateri blagoslov bi uporabil, lahko uporabi splo\xc5\xa1ni blagoslov, ki zajema vso hrano. Isti blagoslov velja tudi za vso hrano, ki ne prihaja iz zemlje, na primer mleko, ribe in jajca.  \xc4\x8ce je hrana raznolika, se posebej blagoslovi samo eno vrsto, vse ostale pa se blagoslovi s splo\xc5\xa1nim blagoslovom.\n_START_SECTION_\nKako blagosloviti jedi\n_START_PARAGRAPH_\nBlagoslov ene vrste jedi zadostuje tudi za druge jedi in ga ni treba ponavljati. Za skupinski obed, na primer na pritreditvi, zadostuje en blagoslov  za vse jedi, vendar ga morajo izre\xc4\x8di vsi udele\xc5\xbeenci.   Blagoslovi se samo tisto hrano, ki je najpomembej\xc5\xa1a. \xc4\x8ce nekdo na primer  j\xc3\xa9 sendvi\xc4\x8d, mora blagosloviti kruh in ne njegove vsebine, \xc4\x8de nekdo j\xc3\xa9 pito in pije vodo, mora blagosloviti pito in ne vodo.\n_START_SECTION_\nBirkat Hamazon\n_START_PARAGRAPH_\nBirkat Hamazon je zahvala, ki jo molilec izre\xc4\x8de po obedu. Za fige, grozdje in granatna jabolka zadostuje skraj\xc5\xa1ana zahvala. \xc4\x8ce  v skupini obedujejo trije ali ve\xc4\x8d ljudi, morajo izre\xc4\x8di  Birkat Hamazon. Za \xc5\xbeenske, su\xc5\xbenje in mladoletne otroke obveza ne velja.  \xc4\x8ce v skupini obedujejo samo tri osebe, se ne smejo raziti, dokler zahvala ni izre\xc4\x8dena. \xc4\x8ce nekdo obeduje sam, se lahko pridru\xc5\xbei skupini in se zahvali  skupaj z njo.\n_START_SECTION_\nKidu\xc5\xa1 in Havdala\n_START_PARAGRAPH_\nOsmo poglavje  obravnava Kidu\xc5\xa1, posvetitev \xc5\xa1abata in judovskih praznikov, in Havdalo, zaklju\xc4\x8dni sobotni obred.'